স্থানীয়ভাবে জানাগেছে, সদ্য সমাপ্ত কেসিসি নির্বাচনে নবনির্বাচিত ১৭নং ওয়ার্ড কাউন্সিলর মোঃ হাফিজুর রহমানের সমর্থক মোঃ মুজিবার রহমান, ছিদ্দিক খা, শামীম সহ ৮/১০ জনের দল নুরানী মসজিদে তালিম ও হালকা জিকির চলাকালে বাধা প্রদান ও আবুল হোসন ও রমজান আলীকে মারধর করে তালিম ও হালকায় জিকির বন্ধ করে দেয়। তারা হামলা ও মামলার ভয়ভীতি দেখিয়ে বলে যে কাউন্সিলর হাফিজ সাহেব এ মসজিদে হালকা ও তালিম বন্ধ করার নির্দেশ দেয়ার পরও তোরা তালিম ও হালকা জিকির করছো, তোদের এতো সাহস কে দিল? এইবলে তাদেরকে মারধর করে মসজিদ থেকে বের করে দেয়।